o vykonávaní nariadenia Európskeho parlamentu a Rady (ES) č. 184/2005 z 12. januára 2005 o štatistike Spoločenstva v oblasti platobnej bilancie, medzinárodného obchodu so službami a priamych zahraničných investícií

Šieste vydanie Manuálu Medzinárodného menového fondu o platobnej bilancii a medzinárodnej investičnej pozícii (Balance of Payments and International Investment Position Manual) (BPM 6) publikované v roku 2009 poskytuje koncepčný rámec na zostavovanie štatistiky platobnej bilancie a štatistiky medzinárodnej investičnej pozície členskými štátmi MMF. Stanovujú sa v ňom jednotné definície a klasifikácie, aby sa vytvoril spoločný základ pre zber a zostavovanie údajov o vonkajšom vývoji a aby sa umožnilo porovnávanie údajov z rôznych krajín. Na úrovni EÚ sú požiadavky na štatistiku platobnej bilancie stanovené v nariadení (ES) č. 555/2012.

V súlade s uvedeným článkom sa v tejto správe skúmajú hlavné aspekty vykonávania nariadenia (ES) č. 184/2005 členskými štátmi a opatrenia, ktoré Komisia prijala s cieľom zabezpečiť, aby štatistika platobnej bilancie, medzinárodného obchodu so službami a priamych zahraničných investícií na úrovni EÚ spĺňala vysoké štandardy kvality.

1.vyhodnotí kvalita údajov o platobnej bilancii, medzinárodnom obchode so službami a priamych zahraničných investíciách;

V článku 12 nariadenia sa stanovuje, že Komisia musí predložiť správu o vykonávaní nariadenia Európskemu parlamentu a Rade do 28. februára 2018 a následne každých päť rokov po uvedenom dátume. V správe sa:

Hlavným cieľom nariadenia Európskeho parlamentu a Rady (ES) č. 184/2005 o štatistike Spoločenstva v oblasti platobnej bilancie, medzinárodného obchodu so službami a priamych zahraničných investícií (ďalej len „nariadenie“) je stanoviť spoločný rámec a štandardy kvality štatistiky pre systematickú tvorbu štatistiky Európskej únie v týchto oblastiach.

Úplnosť údajov sa v porovnaní s predchádzajúcou správou o kvalite mierne zlepšila, pričom k najzreteľnejšiemu zlepšeniu došlo v prípade štvrťročnej platobnej bilancie a priamych zahraničných investícií. Pokiaľ ide o mesačnú a štvrťročnú platobnú bilanciu a štvrťročnú medzinárodnú investičnú pozíciu za referenčné mesiace v roku 2016, požiadavky splnilo všetkých 28 členských štátov. Úplnosť údajov o medzinárodnom obchode so službami bola v priemere 98 %. Priemerná miera úplnosti za EÚ ako celok sa odhadla na 98 % v prípade tokov priamych zahraničných investícií a 99 % v prípade stavov priamych zahraničných investícií.

Údaje týkajúce sa mesačnej a štvrťročnej platobnej bilancie, štvrťročnej medzinárodnej investičnej pozície, priamych zahraničných investícií a ročnej štatistiky medzinárodného obchodu so službami boli poskytnuté oveľa presnejšie než v prípade predchádzajúcej správy o kvalite za rok 2015. Pred termínom alebo do termínu predložili svoje súbory údajov štyri členské štáty.

Metodická spoľahlivosť a štatistické postupy, pojmy, definície a postupy používané na zostavovanie štatistiky platobnej bilancie, medzinárodného obchodu so službami a priamych zahraničných investícií sú celkovo v súlade so zásadami a usmerneniami uvedenými v BPM 6. Zohľadňujú osobitné pravidlá dohodnuté na úrovni EÚ týkajúce sa zostavovania agregátov za EÚ a eurozónu.

Eurostat zverejnil aj podrobnejšiu ročnú štatistiku medzinárodného obchodu so službami a priamych zahraničných investícií. Ročné priame zahraničné investície, ktoré vychádzajú z údajov spoločností v ročných účtovných závierkach, poskytujú viac informácií než štvrťročné údaje o priamych zahraničných investíciách. Umožňuje to poskytovať viac informácií a vykonávať komplexnejšie kontroly kvality stavov priamych zahraničných investícií, rôznych zložiek ich zmien a dôchodkov z priamych zahraničných investícií. Ročné údaje o medzinárodnom obchode so službami sú členené na komplexný zoznam položiek služieb s úrovňou zemepisného členenia Geo 5. Členské štáty poskytujú údaje 9 mesiacov po skončení referenčného obdobia a Eurostat ich zverejňuje o 2 až 3 mesiace neskôr. Ročná štatistika priamych zahraničných investícií obsahuje údaje o tokoch a stavoch v členení podľa druhu nástroja, partnerskej krajiny a ekonomickej činnosti. Od členských štátov sa takisto vyžaduje, aby poskytovali samostatnú štatistiku priamych zahraničných investícií za účelovo vytvorené rezidentské subjekty. Členské štáty zasielajú Eurostatu svoje údaje 9 mesiacov po skončení referenčného obdobia a Eurostat uverejňuje údaje približne 3 mesiace po overení ich správnosti a po ich spracovaní.

3.ročná štatistika medzinárodného obchodu so službami;

Štatistika platobnej bilancie a štatistika medzinárodnej investičnej pozície sa využívajú v menovej politike. Štatistika výmeny tovaru a služieb sa v kombinácii s ďalšími ukazovateľmi používa na posúdenie inflačného tlaku vonkajšieho dopytu na príslušné ekonomiky a kvantifikovanie prínosu čistého vývozu k hrubému domácemu produktu. Údaje o platobnej bilancii a medzinárodnej investičnej pozícii sa používajú na posúdenie udržateľnosti salda vývozu a dovozu vnútroštátnych ekonomík (ako ekonomík so svojou vlastnou menou, tak aj ekonomík patriacich do menovej únie, akou je eurozóna) a tlaku, ktorý sa môže vyvíjať na výmenný kurz. Údaje o platobnej bilancii a medzinárodnej investičnej pozícii sa vo veľkej miere používajú v rámci postupu pri makroekonomickej nerovnováhe.

Asymetrie v rámci EÚ naďalej predstavujú problém. Asymetrie v zložkách bežného účtu sú v priebehu času pomerne stabilné, v prípade tokov priamych investícií sa však mierne zväčšili. Nedávno vytvorená pracovná skupina Eurostatu pre služby podľa spôsobu poskytovania služieb by mohla časom priniesť ďalšie poznatky o odvetviach/spôsoboch poskytovania služieb, ktoré vedú k chybám a nekonzistentnostiam.

Dodržiavanie pravidiel integrity je celkovo uspokojivé. Neexistujú takmer žiadne diskrepancie medzi štvrťročnými a ročnými údajmi o medzinárodnom obchode so službami a priamych zahraničných investíciách. Členské štáty vynaložili značné úsilie na zníženie počtu chýb a opomenutí, čo sa v prípade bežného účtu a medzinárodnej investičnej pozície podarilo. V niektorých iných oblastiach sa však naďalej vyskytujú významné chyby a opomenutia.

Na účtoch tovarov, služieb a druhotných dôchodkov boli v prípade mesačnej a štvrťročnej platobnej bilancie zaznamenané relatívne malé revízie. Viac revízii než v predchádzajúcich sledovaných obdobiach sa vykonalo na účte prvotných dôchodkov, čo sa dalo pripísať najmä dôchodkom z priamych investícií. Čiastočne je to spôsobené tým, že informácie o priamych investíciách a ich dôchodkových zložkách sú úplnejšie na ročnom základe, keď sú k dispozícii ročné účtovné závierky spoločností. Stredné hodnoty revízií boli vo všeobecnosti vyššie v prípade položiek finančného účtu než v prípade položiek bežného účtu, zatiaľ čo revízie, ktoré ovplyvňujú hlavné položky medzinárodnej investičnej pozície, boli oveľa menej významné než v prípade platobnej bilancie.

Množstvo údajov, ktoré sa dáva k dispozícii koncovým používateľom, je uspokojivé; 18 členských štátov umožňuje zverejnenie 100 % hlavných položiek štvrťročnej platobnej bilancie. Niektoré krajiny však naďalej príliš často označujú svoje vnútroštátne údaje ako „nezverejniteľné“ alebo „dôverné“, v niektorých prípadoch z dôvodu výhrad týkajúcich sa kvality. Znižuje to hodnotu štatistických informácií pravidelne poskytovaných používateľom. Okrem toho to bráni príslušnej analýze politiky na základe štatistiky za EÚ. Používanie označenia „dôverné“ sa zvýšilo v dôsledku zvýšenia úrovne podrobnosti (najmä v prípade ročných údajov) v nadväznosti na uplatňovanie BPM 6 v celej EÚ.

Eurostat vo svojej verejnej databáze zverejňuje mesačnú a štvrťročnú platobnú bilanciu, štvrťročné medzinárodné investičné pozície a preceňovania, ročnú štatistiku medzinárodného obchodu so službami a údaje o priamych zahraničných investíciách. Údaje s príslušnými metaúdajmi sú k dispozícii aj na webových lokalitách členských štátov. Existujú však určité obmedzenia vyplývajúce z vnútroštátnych politík týkajúcich sa šírenia týchto údajov.

O údaje týkajúce sa platobnej bilancie, medzinárodnej investičnej pozície, medzinárodného obchodu so službami a priamych zahraničných investícií má záujem široká škála používateľov. Tieto údaje sa vo veľkej miere využívajú pri tvorbe politiky EÚ a využívajú ich aj podniky a akademickí používatelia pri makroekonomickej analýze a široká verejnosť.

Členské štáty EÚ majú veľmi málo informácií o zaťažení respondentov vyplývajúcom z potreby zberu údajov o platobnej bilancii, medzinárodnom obchode so službami a priamych zahraničných investíciách, a tie informácie, ktoré majú, im neumožňujú zostavovať odhady.

Členské štáty odhadujú, že úspory, ktoré možno pripísať skutočnosti, že Eurostatu sa pred prijatím nariadenia (ES) č. 184/2005 nezasielali žiadne údaje, predstavujú 10,4 % ekvivalentu plného pracovného času. Údaje týkajúce sa platobnej bilancie sú potrebné aj na vnútroštátne účely a členské štáty ich zbierali už pred prijatím nariadenia. Znamená to, že na splnenie jeho požiadaviek sú potrebné len obmedzené dodatočné zdroje. Zohľadniť treba aj to, že požiadavky nariadenia (ES) č. 184/2005 a žiadosti iných vnútroštátnych a medzinárodných organizácií (najmä Európskej centrálnej banky a MMF) o údaje sa vo veľkom rozsahu prekrývajú. Údaje, ktoré zostavujú členské štáty na osobitné účely nariadenia (ES) č. 184/2005, sa nedajú odlíšiť od údajov, ktoré sa zostavujú na splnenie iných požiadaviek na údaje.

Pracovná skupina pre platobnú bilanciu odhaduje priame vstupy práce potrebné na tvorbu a šírenie štatistiky platobnej bilancie v EÚ na približne 772 ekvivalentov plného pracovného času (na základe 24 členských štátov). Tieto zdroje sú rozdelené v rôznych doménach platobnej bilancie. Súborom údajov, ktorý absorbuje väčšinu vstupu, je štvrťročná platobná bilancia, ktorá si vyžaduje 48,1 % zdrojov. Za ňou nasleduje štatistika mesačnej platobnej bilancie (20,2 %), priamych zahraničných investícií (16,1 %) a medzinárodného obchodu so službami (15,7 %).

Vnútroštátni zostavovatelia údajov uviedli, že na zostavovanie štatistiky platobnej bilancie, medzinárodného obchodu so službami a priamych zahraničných investícií používajú údaje z primárnej štatistiky. Vychádzajú z rôznych zdrojov primárnej štatistiky vrátane colných údajov, údajov zo zisťovania o obchode s tovarom v rámci EÚ, údajov z registrov podnikov a od daňovej správy, údajov o nehnuteľnostiach a údajov o cestovnom ruchu. Pre členské štáty je ťažké oddeliť osobitné náklady na zber a tvorbu údajov podľa nariadenia (ES) č. 184/2005 od celkových nákladov, ktoré súvisia so zberom údajov na iné účely.

6.Náklady a zaťaženie súvisiace so štatistikou platobnej bilancie

Ďalej bolo poznamenané, že metodické zmeny a nové štandardy manuálu BPM 6 zavedené v roku 2014 nariadením Komisie (EÚ) č. 555/2012 spolu so zvýšenou pozornosťou venovanou údajom týkajúcim sa medzinárodnej investičnej pozície viedli k tomu, že pre používateľov štatistických údajov, ktorí sa zaoberajú makroekonomickou politikou a ekonomickým výskumom, sa zabezpečila jasnosť a dôležité dodatočné informácie. Ďalším uznaným prínosom je skutočnosť, že nariadením (ES) č. 184/2005 sa zlepšila porovnateľnosť a konzistentnosť údajov medzi členskými štátmi.

-Priemerné bodové ohodnotenie dostupnosti včasnejších a časovo presnejších údajov o platobnej bilancii, medzinárodnom obchode so službami a priamych zahraničných investíciách pre používateľov údajov je 3,9.

-Priemerné bodové ohodnotenie dostupnosti podrobnejších údajov o platobnej bilancii, medzinárodnom obchode so službami a priamych zahraničných investíciách pre používateľov údajov je 4,0.

Pracovná skupina pre platobnú bilanciu uznáva, že vykonávanie nariadenia (ES) č. 184/2005 viedlo k niekoľkým zlepšeniam v oblasti štatistiky platobnej bilancie. Na meranie toho, aký prospech z vykonávania uvedeného nariadenia mali vnútroštátni zostavovatelia a používatelia údajov, bola pracovná skupina požiadaná, aby udelila body od 1 do 5. 1 znamená, že nariadenie (ES) č. 184/2005 predstavovalo len malý prínos, naproti tomu 5 znamená, že predstavovalo maximálny prínos.

-podrobné informácie o medzinárodnom obchode so službami, ktoré Eurostat zverejňuje ročne, sú dôležité pre obchodné rokovania a vymedzenie colných politík,

Štatistika platobnej bilancie by mala byť konzistentná s ostatnými kľúčovými štatistikami zbieranými v súvisiacich štatistických doménach s významom pre EÚ, ako napríklad:

V článku 5 ods. 3 nariadenia (ES) č. 184/2005 sa stanovuje, že Komisia (Eurostat) zavedie do 20. júla 2018 pilotné štúdie, ktoré majú uskutočniť členské štáty, týkajúce sa ročnej štatistiky priamych zahraničných investícií založenej na koncepcii konečného vlastníctva a štatistiky priamych zahraničných investícií odlišujúcej transakcie priamych zahraničných investícií na zelenej lúke od prevzatí. Účelom týchto štúdií je stanoviť podmienky vrátane metodického rámca na zavedenie nových zberov údajov, posúdiť súvisiace náklady a štatistickú kvalitu a umožniť Eurostatu porovnávať zbery údajov medzi krajinami.

Po druhé, Komisia (Eurostat) do 20. júla 2019 vypracuje správu o záveroch uvedených štúdií, predloží ju Európskemu parlamentu a Rade a prípadne určí ďalšie podmienky, ktoré sa musia splniť, aby bolo možné vypracovať metodiku pre uvedené zbery údajov. 12 mesiacov po vydaní tejto správy, v závislosti od posúdenia výsledkov pilotných štúdií, musí Komisia predložiť návrh na zmenu nariadenia (ES) č. 184/2005 s cieľom určiť požiadavky na metodiku a údaje v prípade ročnej štatistiky priamych zahraničných investícií založenej na koncepcii konečného vlastníctva a v prípade ročnej štatistiky priamych zahraničných investícií odlišujúcej transakcie priamych zahraničných investícií na zelenej lúke od prevzatí.

Podľa pracovnej skupiny pre platobnú bilanciu by mali požiadavky na údaje na základe nariadenia (ES) č. 184/2005 ostať stabilné počas primeraného časového obdobia, aby bolo možné riešiť zostávajúce problémy súvisiace s kvalitou a ešte viac zlepšiť kvalitu štatistiky. Nevyriešené problémy súvisiace s kvalitou sa uvádzajú v ročných správach o kvalite údajov v oblasti štatistiky platobnej bilancie, medzinárodnej investičnej pozície, medzinárodného obchodu so službami a priamych zahraničných investícií (k dispozícii na webovej lokalite Eurostatu).

Pracovná skupina takisto uprednostňuje štvrťročnú štatistiku platobnej bilancie pred mesačnými údajmi. Štvrťročná platobná bilancia poskytuje väčšie podrobnosti a vyššiu kvalitu (napr. medzinárodný obchod so službami, majetkové účasti v rámci priamych investícií, investičné dôchodky, odmeny zamestnancov) než mesačná štatistika platobnej bilancie. Pracovná skupina by preto uprednostnila, aby sa zjednodušili požiadavky na mesačné údaje, ak sa to považuje za vhodné.

8.Záver

Nariadenie (ES) č. 184/2005 prispelo k ďalšej harmonizácii štatistiky platobnej bilancie, medzinárodnej investičnej pozície, medzinárodného obchodu so službami a priamych zahraničných investícií v celej EÚ. Takisto pomohlo zabezpečiť, aby boli údaje k dispozícii v primeranom čase a aby používatelia mali prístup k podrobnejším údajom. Kvalita údajov sa dôsledne monitoruje na základe kvalitatívnych kritérií, ktoré sú harmonizované v rámci rôznych štatistických domén. Pomohlo to zvýšiť konzistentnosť posúdenia kvality medzi rôznymi štatistickými oblasťami.

Závery tejto správy sa zohľadnia vtedy, keď Komisia v príslušnom prípade predloží návrh na zmeny nariadenia (ES) č. 184/2005, ako je uvedené v bode 7.

Ak by sa mali v určitých oblastiach požiadavky sprísniť, mohli by sa zjednodušiť požiadavky na údaje v iných oblastiach alebo týkajúce sa iných aspektov, aby sa zabránilo zvýšeniu nákladov. Platí to najmä pre požiadavky na mesačné údaje.